Dato' Baginda Luak Johol

Dato' Baginda Luak Johol (sebelum ini Dato' Baginda Tan Mas) ialah sebuah jawatan pembesar adat bagi Luak Johol di Negeri Sembilan. Ia berperanan sebagai Timbalan Dato' Undang Luak Johol dan penyandangnya merupakan pewaris utama bagi jawatan pemerintah adat tersebut. Penyandang jawatan terkini ialah Haji Sahabudin Haji Ibrahim..

Penjawatan 
Penjawatan Dato' Baginda sama seperti penggiliran jawatan Dato' Undang Luak Johol yang mengikut penggiliran daripada Suku Biduanda Waris Johol (Waris Johol di Baruh & Waris Johol di Bukit) dan Waris Gemencheh. Jawatan Dato' Undang Luak Johol dan Dato' Baginda Luak Johol diisi berdasarkan giliran bagi Waris Johol dan Waris Gemencheh. Sekiranya Dato' Undang dilantik daripada Waris Johol, maka jawatan Dato Baginda akan diisi oleh Waris Gemencheh dan seterusnya. Kedua-dua jawatan tersebut tidak disandang oleh waris yang sama. 

Bagaimanapun, sejak 2016, keputusan dibuat secara sebulat suara oleh pembesar-pembesar Luak Johol dan Suku Biduanda Waris Johol bahawa giliran menyandang Dato' Undang Luak Johol dan Dato Baginda Luak Johol dilakukan antara Suku Biduanda Waris Johol di Baruh & Waris Johol di Bukit sahaja.

Senarai Dato' Baginda Luak Johol

Lihat juga 

 Undang Yang Empat
 Dewan Keadilan dan Undang Negeri Sembilan

Rujukan 

Pemimpin adat di Negeri Sembilan